कोलकातामाथि बेंगलोरको रोमाञ्चक जित
श्रीलंकाली खेलाडी वानिन्डु हसरन्गाले २० रन खर्चेर चार विकेटको उत्कृष्ट प्रदर्शन गरेपछि रोयल च्यालेन्जर्स बेंगलोरले बुधबार इन्डियन प्रिमियर लिगमा कोलकाता नाइट राइडर्समाथि तीन विकेटको रोमाञ्चक जित निकालेको छ 
काठमाडौँ — श्रीलंकाली खेलाडी वानिन्डु हसरन्गाले २० रन खर्चेर चार विकेटको उत्कृष्ट प्रदर्शन गरेपछि रोयल च्यालेन्जर्स बेंगलोरले बुधबार इन्डियन प्रिमियर लिगमा कोलकाता नाइट राइडर्समाथि तीन विकेटको रोमाञ्चक जित निकालेको छ  हसरन्गाको धारिलो लेग स्पिन आक्रमण अगाडि कोलकाता १८.५ ओभर भित्र अलआउट भएको थियो । जवाफमा बेंगलोर चार बल बाँकी रहँदा सात विकेट गुमाएर जितसम्म पुग्न सफल रह्यो । खेलको अन्त्य भने नाटकीय रह्यो र फास्ट बलर टिम साउथी तथा उमेश यादवले पाँच विकेट लिएपछि बेंगलोर दबाबमा आएको थियो । तर अन्त्यमा सेरफन रथरफोर्डले २८ र दिनेश कार्तिकले नटआउट रहेर १४ रन बनाए ।वेस्ट इन्डिजका ब्याटर रथरफोर्डले साहबाज अहमदसँग निर्णायक सावित ३९ रनको साझेदारी गरेका थिए । अहमदले २७ रनको योगदान गरे । फाफ डु फ्लेसिसको नयाँ नेतृत्वमा रहेको बेंगलोर प्रतियोगिताको आफ्नो पहिलो खेलमा पराजित रहेयता अहिले यो जित निकाल्न सफल भएको छ । 